James Michael Liston

**James Michael Liston** (født 9. juni 1881 i Dunedin i den britiske kolonien New Zealand, død 8. juli 1976) var katolsk biskop av Auckland i  New Zealand.
## liv og virke
### Bakgrunn
James Michael Liston (registrert ved fødselen som Michael James Liston) var et av fem barn til hotelleieren James Liston og hans hustru Mary (*née* Sullivan), begge emigranter fra County Clare i Irland. Han ble utdannet ved *Christian Brothers' School* i Dunedin. I en alder av 12 år begynte han på gutteseminaret *St Patrick's Seminary* i Manly ved Sydney. Han gikk senere på *Holy Cross College* i Clonliffe i Dublin (1897–1900), og deretter gikk veien til Irish College i Roma hvorfra han ble uteksaminert i 1903 med en teologisk doktorgrad.
### Prest
Han ble presteviet av biskop Michael Verdon i *St Joseph's Cathedral* i Dunedin den 31. januar 1904. Biskop Verdon la sterk vekt på romerske forbilder og til hengivenhet til Den hellige stol. Liston var dypt påvirket av Verdon, som oppmuntret hans kall, sponset hans studier og var Listons biskop de første 14 årene av hans presteskap. Han betraktet Verdon som sitt ultimate forbilde og holdt gjennom hele karrieren et fotografi av Verdon på skrivebordet sitt «for veiledning gjennom refleksjon på hans vei, og for å søke hans himmelske forbønn».

Han var rektor ved kollegiet fra 1910.

### Koadjutorbiskop av Auckland
Den 12. desember 1920 ble Liston ordinert til biskop av erkebiskop Francis Mary Redwood S.M. av Wellington; medkonsekrerende var biskop John Joseph Carroll av Lismore, og biskop Henry William Cleary, den sjette romersk-katolske biskop av Auckland, i *St Joseph's Cathedral*.

I 1922, under en St Patrick's Day-tale i Auckland rådhus, stilte han spørsmål ved den anglo-irske traktaten og beskrev de irske opprørerne i 1916 som å ha blitt «myrdet» av «utenlandske» (altså britiske) tropper. Han ble frikjent ved rettssaken i mai 1922 for oppvigleri.

### Biskop av Auckland
I desember 1929 ble Liston Aucklands syvende katolske biskop og forble på denne post de neste 41 årene. Listons avgjørende støtte til biskop Patrick Lyons av Christchurch muliggjorde etableringen av *Holy Name Seminary* som et forberedelsesseminar i den byen i 1947.

Han var president for Marist Rugby League Club i 1933.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne, O.S.B. (1806-1889) *1846
* Kardinal Henry Edward Manning (1808-1892) *1865
* Erkebiskop Francis Mary Redwood S.M. (1839-1935) *1974
* Biskop *James Michael Liston* (1881-1976) *1920

## Litteratur
* E.R. Simmons: *In Cruce Salus, A History of the Diocese of Auckland 1848 – 1980*, Catholic Publication Centre, Auckland 1982.
* Rory Sweetman: *Bishop in the Dock: the sedition trial of James Liston*, Auckland University Press, Auckland, 1997
*
* Nicholas Reid: *The Life and Work of Reginald John Delargey Cardinal*, Catholic Diocese of Auckland/Pindar, Auckland, 2008. 
## Referanser


## Eksterne lenker

* Catholic Diocese of Auckland
* Catholic Church in New Zealand